Þingræður haldnar á Alþingi Íslendinga



Herra forseti. Það er að vísu komið að þinglausnum, en ég býst ekki við, að útilokað sé, að tveir fundir verði enn haldnir, og því leyfi ég mér að bera fram brtt. við 34. gr. frv. Nú er svo komið, að starfandi eru í landinu nokkur elliheimili, en þau falla ekki undir 3. tölulið. - Það er ekki tilætlunin að fara að greiða fyrir þá sjúklinga, sem haldnir eru ellisjúkdómum. Mun ég ekki fjölyrða um þetta. Ég ætla, að ekki þurfi að verða ágreiningur um brtt. mína, af ótta við, að málið komist ekki í gegn tímans vegna, og vænti ég þess, að deildin sjái sér fært að samþ. hana.



Þótt verða mætti, að till. hv. þm. Snæf. yrði samþ., verð ég að leggja á móti henni, því að með henni er málinu teflt á tæpasta vaðið, þar sem alveg er komið að þinglausnum. - Enda þótt telja megi brtt. þessari nokkuð til gildis, er ekki ástæða til að hætta málinu hennar vegna.



Ég skal aðeins endurtaka, að það er upplýst, að fundur verður í Ed. í fyrramálið, og er þá öruggt, að till. mín getur fengið samþykki.



Ég hef spurzt fyrir um það, hvort fundur mundi verða ákveðinn á morgun, og fengið það svar, að svo kynni að fara, að haldið yrði áfram í Ed. í fyrramálið. En það er ekki alveg víst. Óska ég því eftir, að hv. þm. Snæf. taki brtt. sína aftur, til þess að forðast að stofna málinu í hættu.



Ég stend upp vegna umræðna um fund í Ed. í fyrramálið. Það er óvíst, hvort af honum verður. Vil ég taka undir með hv. þm. Ísaf., að tíminn er orðinn mjög tæpur og því hætta á, að mál þetta nái ekki samþykki, ef brtt. hv. þm. Snæf. verður samþ.



Ég var að enda við að tala við Magnús Jónsson, og hann sagði mér, að fundur yrði í Ed. í fyrramálið. Og ég skildi hann svo, að það væri búið að boða hann. En þetta gæti verið á misskilningi byggt. - Hins vegar sýnist mér, að með þeim afbrigðum, sem hér hafa verið veitt, hafi það komið í ljós, að svo mikill þingvilji sé fyrir því að samþ. það ákvæði, sem í skrifl. brtt. felst, að vart geti komið til mála, að málinu verði stofnað í voða, þó að þessi brtt. yrði samþ. Það er ekki nema fárra mínútna verk að skjóta á slíkum fundi í hv. Ed., sem gæti samþ. frv. endanlega, ef brtt. þessi yrði samþ. Og vafalaust væri hægt að gera það fyrir þinglausnir, ef áhugi væri fyrir því. Og ég tek undir rök. hv. þm. Snæf. um gagnsemi þessarar brtt. - Ég tek á mig ábyrgð á því fyrir hönd Sjálfstfl., að flokkurinn mundi mæta á fundi í hv. Ed. til þess að afgreiða þetta mál á morgun og að hann mundi greiða atkv. með frv. án þess að gera á því nýjar breyt. þar í d., þ. e. óbreyttu frá þessari hv. d., að þessari brtt. samþykktri.

forseti (JörB) : Þetta mun þá vera síðasti fundur þessarar hv. d. að þessu sinni. Hæstv. forseti sameinaðs þings mun gefa skýrslu yfir störf þingsins, eins og venja er til, svo ég sleppi því. Ég vil þakka hv. þdm. fyrir einkar góða samvinnu á þessu þingi, eins og ætíð áður, og hversu þeir hafa ætíð sýnt mér fulla tilhliðrunarsemi og gert mér auðvelt að stjórna störfum deildarinnar. Ég vil svo óska öllum hv. þdm. gleðilegra jóla og góðs og farsæls komandi árs. Og utanbæjarmönnum vil ég óska góðrar ferðar og góðrar heimkomu. Megum allir heilir hittast á næsta þingi.



Herra forseti: Ég vil leyfa mér, fyrir hönd allra hv. þdm. að þakka hæstv. forseta fyrir röggsaml., réttláta og ágæta fundarstjórn nú á þessu þingi sem fyrr. Ég óska honum góðrar heimferðar og heimkomu, gleðilegra jóla og farsæls komandi árs. Og ég vona, að við sjáum hann heilan hér skömmu eftir áramótin. Ég vil biðja hv. þdm. að rísa úr sætum. 

Forseti (JörB) : Ég þakka hv. þm. G.-K. hans einkar hlýlegu orð og góðar óskir í minn garð og hv. þdm. þá virðingu, er þeir hafa látið mér falla í skaut. Ég endurtek svo árnaðaróskir mínar til hv. þm. G.-K. og hv. þingdeildarmanna. Segi ég svo þessum fundi slitið.



Herra forseti. Ég gat ekki verið við, er dagskrá var kynnt hér síðast. En mér er tjáð, að ekki hafi verið tekið á dagskrá mál, sem ég áður hafði farið fram á; að tekið yrði til umræðu, frv. til l. um dýrtíðarráðstafanir. Vil ég nú á ný fara fram á, að það verði tekið á dagskrá.

Forseti (JörB): Eins og ég áður lét í ljós, er ég ekki mótfallinn því, að málið verði tekið fyrir. En ástæðan til þess, að ekki er hægt að taka það á dagskrá nú, er sú, að fundur verður í Sþ. í nótt og Alþingi verður slitið á morgun. Auk þess hefur deildin áður fellt tili. um að taka mál þetta á dagskrá.